Keturratis

Keturratis – atviro tipo sausumos transporto priemonė, turinti keturis (kartais tris) ratus. Keturračiai turi didelį pravažumą, tad dažnai naudojami žemės ūkio darbuose. Keturračiai daugelyje šalių yra legali gatvių transporto priemonė, tačiau Šiaurės Amerikos šalyse bei Australijoje su keturračiais draudžiama važiuoti gatvėmis.

Keturračio vairuotojo sėdėsena panaši į motociklininko, tačiau keturi ratai suteikia didesnį stabilumą.

 Istorija 
Pirmieji triračiai atsirado 1970 m., kai juos pradėjo gaminti „Honda“ kompanija. Šie triračiai buvo plačiai naudojami septintoje Džeimso Bondo serijos dalyje „Deimantai amžiams“.

Pirmuosius keturračius pradėjo gaminti „Suzuki“ kompanija 1982 m. Pirmuoju modeliu tapo QuadRunner LT125 keturratis.

Sporto rungtyse yra naudojami sportiniai keturračiai. Jie yra patobulinti – turi mažesnį svorį, galingesnį variklį, stabilesnę pakabą ir pažemintą svorio centrą. Dakaro ralyje keturračiams yra organizuojama atskira lenktynių klasė.

Kategorija:Sausumos transportas